Πήγαμε το τριήμερο της 28ης Οκτωβρίου. Έχει δύο υπνοδωμάτια, κουζίνα, καθιστικό και μπάνιο. Για μία οικογένεια θα έλεγα ότι είναι ιδανικό. Το διαμέρισμα είναι στο 2ο όροφο και είναι ανακαινισμένο πλήρως. Έχει ζεστό νερό συνεχώς από λέβητα φυσικού αερίου από ότι κατάλαβα. Δεν έχει ασανσερ αλλά αν δεν έχεις κάποιο κινητικό θέμα δεν είναι πρόβλημα. Επκρατεί ησυχία στην πολυκατοικία, σου δίνει την αίσθηση της ασφάλειας και κοιμάσαι ήσυχα. Υπάρχουν ορισμένα μερεμετάκια τα οποία φαίνεται να έχουν προκύψει από τη χρήση και χρειάζονται επισκευή. Το διαμέρισμα είναι κοντά στο Θεαγένειο Νοσοκομείο και περνούν πολλά λεωφορεία. Μέχρι το Λευκό Πύργο χρειάζεσαι 15 λεπτά με τα πόδια και μέχρι την παραλία λιγότερο από 5 λεπτά, όπου μπορείς να νοικιάσεις ποδήλατο για μία ευχάριστη βόλτα μέχρι την Καλαμαριά . Υπάρχει στην επόμενη γωνία καλός φούρνος με ποικιλία από νόστιμα αρτοσκευάσματα γλυκά και αλμυρά. Γενικά υπάρχουν πολλά καφέ τριγύρω και φαγητό take away. Η καθαριότητα ήταν σε καλό επίπεδο αλλά θα μπορούσε να ήταν και λίγο καλύτερη. Η επικοιωνία με τον ιδιοκτήτη ήταν διακριτική και με σωστές οδηγίες. Η συνολική εικόνα που έχω μετά το ταξίδι είναι ότι περάσαμε ευχάριστα κατά τη διαμονή μας και θα ξαναπήγαινα στο ίδιο διαμέρισμα αν βρισκόμασταν στη Θεσσαλονίκη.